b'\n_START_ARTICLE_\nPovla\xc4\x8denje iz Europske unije\n_START_PARAGRAPH_\nPovla\xc4\x8denje iz Europske unije  je pravo \xc4\x8dlanica Europske unije (EU) na temelju \xc4\x8dlanka 50. TEU: "Svaka dr\xc5\xbeava \xc4\x8dlanica mo\xc5\xbee odlu\xc4\x8diti da se povu\xc4\x8de iz Europske unije u skladu sa svojim ustavnim zahtjevima." Nijedna dr\xc5\xbeava se jo\xc5\xa1 nije povukla, iako su kolonije, ovisna podru\xc4\x8dja i poluautonomna podru\xc4\x8dja napustila EU. Od tih samo Grenland izri\xc4\x8dito je glasovao za napu\xc5\xa1tanje organizacije prethodnice EU, EEZ (Europska ekonomska zajednica) u 1985. Jedina dr\xc5\xbeava \xc4\x8dlanica koja je odr\xc5\xbeala nacionalni referendum o povla\xc4\x8denju bila je Velika Britanija 1975. godine, kada je 67,2% bira\xc4\x8da odlu\xc4\x8dilo ostati u Zajednici, te ponovo 2016. godine, kada je 51,9% bira\xc4\x8da odlu\xc4\x8dilo napustiti Europsku uniju.\n_START_SECTION_\nPostupak za povla\xc4\x8denje iz EU\n_START_PARAGRAPH_\nPrije 1. prosinca 2009. kad je Lisabonski ugovor stupio na snagu, u ugovorima Europske unije nigdje nije bila spomenuta mogu\xc4\x87nost dr\xc5\xbeave \xc4\x8dlanice da se dobrovoljno povu\xc4\x8de iz Europske unije. Europski ustav je predlo\xc5\xbeio takvu odredbu, a nakon neuspjeha da se ratificira Ugovor o europskom ustavu ta odredba bila je uklju\xc4\x8dena u Lisabonski ugovor._NEWLINE_Ugovor uvodi izlaznu klauzulu za \xc4\x8dlanice koje se \xc5\xbeele povu\xc4\x87i iz Europske unije. Prema \xc4\x8dlanku 50, dr\xc5\xbeava \xc4\x8dlanica mo\xc5\xbee izvijestiti Europsko vije\xc4\x87e o svojoj namjeri da istupi iz Unije, a ugovor o povla\xc4\x8denju bio bi predmet pregovora izme\xc4\x91u Unije i te dr\xc5\xbeave. EU ugovori bi se prestali primjenjivati na tu dr\xc5\xbeavu od datuma ugovora o istupanju ili, u nedostatku toga, u roku od dvije godine od obavijesti dane EU, osim ako se dr\xc5\xbeava i Vije\xc4\x87e slo\xc5\xbee produ\xc5\xbeiti taj rok. Sporazum o istupanju sklapa se u ime Unije od strane Vije\xc4\x87a i utvr\xc4\x91uje na\xc4\x8din istupanja, uklju\xc4\x8duju\xc4\x87i okvir za budu\xc4\x87i odnos EU i dr\xc5\xbeave koja istupa iz Unije. Sporazum mora odobriti Vije\xc4\x87e Europe, djeluju\xc4\x87i kvalificiranom ve\xc4\x87inom, nakon dobivanja suglasnosti Europskog parlamenta. Biv\xc5\xa1a dr\xc5\xbeava \xc4\x8dlanica koja se \xc5\xbeeli vratiti u Europsku uniju biti \xc4\x87e podvrgnuta istim uvjetima kao i bilo koja druga zemlja koja podnese takav zahtjev._NEWLINE_\xc4\x8clanak 311a, koji je uveo Lisabonski ugovor, omogu\xc4\x87uje francuskim, nizozemskim i danskim prekomorskim teritorijima da svoj status promijene lak\xc5\xa1e nego prije i to vi\xc5\xa1e ne zahtijeva izmjene Ugovora. Umjesto toga, Europsko vije\xc4\x87e mo\xc5\xbee, na inicijativu dr\xc5\xbeave \xc4\x8dlanice u pitanju, promijeniti status prekomorske zemlje ili teritorija (na engleskom, OCT) u udaljenu regiju (na engleskom, OMR) ili obrnuto.\n_START_SECTION_\nPro\xc5\xa1la povla\xc4\x8denja\n_START_PARAGRAPH_\nNeki biv\xc5\xa1i teritoriji Europske unije prekinuli su slu\xc5\xbebene veze s EU kad su stekli neovisnost od vladaju\xc4\x87e zemlje ili su promijenile status i postale ne-\xc4\x8dlanice EU. Ve\xc4\x87ina tih podru\xc4\x8dja nije bila klasificirana kao dio EU, ali su ve\xc4\x87inom imale status prekomorskog teritorija i EZ zakoni se u tim teritorijima op\xc4\x87enito nisu primjenjivali._NEWLINE_Neki teritoriji posebnih dr\xc5\xbeava \xc4\x8dlanica i Europska unija promijenili su ili su u procesu mijenjanja njihovog statusa iz onog gdje EU zakoni primjenjuju u potpunosti ili s ograni\xc4\x8denim iznimkama, u onaj gdje se EU zakoni uglavnom ne primjenjuju. Proces se tako\xc4\x91er mo\xc5\xbee odvijati u suprotnom smjeru. Postupak za provedbu tih promjena Lisabonski ugovor u\xc4\x8dinio je lak\xc5\xa1im.\n_START_SECTION_\nAl\xc5\xbeir\n_START_PARAGRAPH_\nOdcjepljenje francuskog Al\xc5\xbeira koji je 1962. godine bio sastavni dio Francuske, a time i tada\xc5\xa1nje Europske zajednice, bila je jedina prigoda na kojoj je teritorij koji je bio pokriven Rimskim ugovorom postao neovisna dr\xc5\xbeava.\n_START_SECTION_\nGrenland\n_START_PARAGRAPH_\nGrenland je odlu\xc4\x8dio napustiti predhodnicu EU bez izdvajanja iz dr\xc5\xbeave \xc4\x8dlanice. On je u po\xc4\x8detku glasovao protiv pristupanja EEZ kad se Danska kao cjelina pridru\xc5\xbeila u 1973., ali kako je Danska kao cjelina glasovala za pridru\xc5\xbeivanje, Grenland, kao dio Danske, i sam se pridru\xc5\xbeio. Kada je Grenland stekao autonomiju u 1979. odr\xc5\xbean je novi referendum i glasovali su za napu\xc5\xa1tanje EEZ. Nakon nesuglasica oko ribolovnih prava Grendalnd je napustio EEZ u 1985., ali ostaje predmet ugovora EU-a kroz Udrugu prekomorskih zemalja i podru\xc4\x8dja s EU. To je dozvoljeno Ugovorom o Grenlandu, koji je poseban ugovor potpisan u 1984. kako bi se omogu\xc4\x87ilo njegovo povla\xc4\x8denje iz EEZ. _NEWLINE_Zbog tog presedana od tad, ukoliko se zemlja \xc5\xbeeli povu\xc4\x87i iz Europske unije, to je vjerojatno mogu\xc4\x87e, ali bi vjerojatno trebalo dogovoriti poseban ugovor i uvjete. To je zbog ve\xc4\x87 postoje\xc4\x87ih obveza koje svaka dr\xc5\xbeava \xc4\x8dlanica ima prema EU i njezinim zemljama \xc4\x8dlanicama. Isti postupak je usvojen u Lisabonskom ugovoru.\n_START_SECTION_\nSveti Bartolomej\n_START_PARAGRAPH_\nSaint Martin i Sveti Bartolomej 2007. odcijepili su se od Gvadalupe (prekomorski teritorij Francuske i OMR Europske unije) i postali prekomorski kolektiviteti Francuske, ali u isto vrijeme ostali su OMR Europske unije. Kasnije, izabrani predstavnici otoka Svetog Bartolomeja izrazili su \xc5\xbeelju "za dobivanje europskog statusa koji \xc4\x87e biti bolje prilago\xc4\x91en svom \xe2\x80\x8b\xe2\x80\x8bstatusu prema doma\xc4\x87em pravu, posebno s obzirom na udaljenost od kopna, njegovog malog i izoliranog oto\xc4\x8dnog gospodarstva koje u velikoj mjeri ovisi o turizmu i suo\xc4\x8dava se s te\xc5\xa1ko\xc4\x87ama u opskrbi, \xc5\xa1to ko\xc4\x8di primjenu nekih standarda Europske unije". Francuska, odra\xc5\xbeavaju\xc4\x87i tu \xc5\xbeelju, zatra\xc5\xbeila je na Vije\xc4\x87u Europske unije promjenu statusa Svetog Bartolomeja u OCT koji je povezan s Europskom unijom. _NEWLINE_Statusne promjene su na snazi \xe2\x80\x8b\xe2\x80\x8bod 1. sije\xc4\x8dnja 2012.\n_START_SECTION_\nBudu\xc4\x87nost povla\xc4\x8denja i velike kampanje za povla\xc4\x8denje\n_START_PARAGRAPH_\nNekoliko dr\xc5\xbeava imaju politi\xc4\x8dke stranke i pojedince koji zagovaraju i tra\xc5\xbee povla\xc4\x8denje iz EU.\n_START_SECTION_\nUjedinjeno Kraljevstvo\n_START_PARAGRAPH_\nU sije\xc4\x8dnju 2010. nisu postojale zemlje koje se namjeravaju povu\xc4\x87i iz EU, ali postoje brojni politi\xc4\x8dki pokreti koji provode kampanje za povla\xc4\x8denje. Iako su to obi\xc4\x8dno manje stranke, u vi\xc5\xa1e euroskepti\xc4\x8dnih \xc4\x8dlanica EU one povremeno ostvaruju izborne pobjede.  Stranka neovisnog Ujedinjenog Kraljevstva (eng. UKIP), koja provodi kampanju za britansko povla\xc4\x8denje, bila je tre\xc4\x87a u Velikoj Britaniji tijekom europskih izbora u 2004., druga u europskim izborima u 2009. a u to vrijeme osvojili su isti broj mjesta kao vladaju\xc4\x87a Laburisti\xc4\x8dka stranka. Ankete pokazuju da je podr\xc5\xa1ka za povla\xc4\x8denje izme\xc4\x91u 9%  i 55%,  ovisno o formulaciji pitanja. U listopadu 2009. istra\xc5\xbeivanje dnevnika Daily Mail pokazalo je da 58% anketiranih \xc5\xbeeli referendum o \xc4\x8dlanstvu Ujedinjenog Kraljevstva u EU.  Prema anketi YouGov u Velikoj Britaniji objavljene u rujnu 2010., 47% bi glasovalo za napu\xc5\xa1tanje Europske unije, a 33% bi glasovalo za Britaniju da ostane \xc4\x8dlanica Europske unije, s vi\xc5\xa1e starijih osoba u korist izlaska iz EU i vi\xc5\xa1e mladih u korist ostanka u EU.\n_START_SECTION_\nSuspenzija\n_START_PARAGRAPH_\nIako dr\xc5\xbeava mo\xc5\xbee iza\xc4\x87i iz EU, ne postoji odredba prema kojoj ona mo\xc5\xbee biti isklju\xc4\x8dena. Me\xc4\x91utim TEU \xc4\x8dlanak 7. predvi\xc4\x91a obustavu odre\xc4\x91enih prava dr\xc5\xbeave \xc4\x8dlanice ako zemlja \xc4\x8dlanica uporno kr\xc5\xa1i temeljna na\xc4\x8dela EU-a (slobode, demokracije, ljudskih prava i tako dalje, opisanih u TEU \xc4\x8dlanak 2). Europsko vije\xc4\x87e mo\xc5\xbee glasovati o suspenziji bilo kojeg prava \xc4\x8dlanstva, primjerice prava na glasovanje i prava na predstavljanje kao \xc5\xa1to je gore navedeno. Utvr\xc4\x91ivanje povreda zahtijeva jednoglasnost (osim glasa doti\xc4\x8dne dr\xc5\xbeave), ali za sankcije je potrebna samo kvalificirana ve\xc4\x87ina.  Dr\xc5\xbeava u pitanju bi i dalje bila vezana obvezama Ugovora i Vije\xc4\x87e ve\xc4\x87inom glasova mo\xc5\xbee izmijeniti ili podi\xc4\x87i takve sankcije. Ugovor iz Nice uklju\xc4\x8duje preventivni mehanizam kojim Vije\xc4\x87e ve\xc4\x87inom mo\xc5\xbee identificirati potencijalne povrede i davati preporuke dr\xc5\xbeavi da ih probleme ispravi prije poduzimanja mjera protiv nje kao \xc5\xa1to je gore navedeno.'